In Dei nomine, ego frater Semeno, cum consilio dompni Didaci Lupi, adquisivi domum et villam de Torrecella a domno Aldefonso, regis Castelli, et dedi pro illa et pro domibus et vineis, et pro omnibus suis pertinentiis, cum carta et bulla confirmacionis ejusdem ville, duo milia et VIx Ctos aureos domne Guiomar et filiis ejus. Super omnia hec expendi CCCCtos aureos cum bulla et carta confirmacionis, et fiunt IIIa Ma. Preterea domnus rex Aldefonsus Castelle dederat jam dudum memoratam villam de Torrecella dompno Didaco Sememenes et uxori ejus dompne Guiomar et omni generacioni eorum per cuncta secula. Nos itaque, gratia Dei preveniente et adjuvante, per longa tempora multos labores sustinentes, adquisivimus ita domum et villam de Torrecella. Valet siquidem prefata villa de Torrecella ecclesie de Najera, per singulos annos, CCtos Mnos et amplius sine dubio. Ego frater Semeno, cum consilio dompni Didaci Lupi, adquisivi a dompno Aldefonso, regis Castelle, ecclesiam et villam de Fagegiis, et dedi in servicio regi Castelle CCtos Mnos. Ipse enim rex dederat jam dictam villam de Fagegiis cuidam burgensi de Lucronio et omni generacioni illius per tempora cuncta. Valet supradicta villa de Fagegiis ecclesie de Najera annuatim LXXta Mnos censuales. Ego frater Semeno, cum consilio dompni Didaci Lupi, adquisivi a dompno Aldefonso, regis Castelle, de sua propria hereditate, unam hereditatem que est in Cova Cardelli, quando rex subjugavit sibi villam de Bitoria, et dedi pro illa hereditate in servicio regi Castelle, duas mulas obtimas cum aliis serviciis multis, et continet illa hereditas quantum possunt laborare per annum duo jugera bovum. Ego frater Semeno, cum consilio dompni Didaci Lupi, transacto anno, adquisivi quandam hereditatem que est apud Granonem, cum ecclesia et domibus suis, et dedi pro illa hereditate, cuidam burgensi de Bello Foramine, qui habebat illam in diebus suis et in diebus filiorum suorum, Ctum Mnos. Dedi etiam ego frater Semeno alios Ctum Mnos in bovibus quos emi, et in stipendiis mancipiorum, et in cibariis hominum et jumentorum, et in aliis supellectiliis, que in supradicta domo necesse erant. Ego frater Semeno, cum consilio dompni Didaci Lupi, emi tres solares ante portam Beate Marie et unam hereditatem que est justa domum Sancti Lazari, et dedi propter solares et hereditatem CCCCtos Mnos. Edificavi etiam in illos [tres] solares tres domos obtimas, quales non habentur a Burgis usque in Panpilona, set non consumavi illas, set preparaveram omnia necessaria ad perficiendum. Supra dictam vero hereditatem plantavi vineam et posui cementum in cir[c]uitu vinee. Hec omnia constiterunt quingentos Mnos, sine impensas panis et vini. In te[m]poribus siquidem nostris evenit quod fere omnis villa de Najera a facie ignis consumta est et maxima pars domorum nostrarum igne cremata fuit, scilicet dormitorium, infirmaria et major pars apotece. Ego frater S. cum propriis expensis feci dormitorium, et infirmariam, et claustrum infirmarie, et capellam Sancti Benedicti, et apotecam, et pistrinum totum a fundamento, et expendi in laboribus istis quinge[n]tos aureos, sine pane et vino. Ego frater S., desiderans senper servire et placere senioribus et sociis meis de Najera, cum consilio et adjutorio domni Didaci Lupi, abstuli venerabili capellano de Najera ecclesiam Sancti Vincentii, et dedi illam sociis meis de Najera. Habet predicta ecclesia omnem decimam panis et vini de omnibus terris et vineis que sub jure regali continentur a Granone usque ad Navarret et Antelena. Valet redditus jam dicte ecclesie C aureos omni anno conve[n]tui de Najera. Dedi etiam venerabili conventui de Najera unam hereditatem obtimam que est in villa de Rogo, que jure debebat esse domus Sancte Columbe, et est illa hereditas quantum possunt laborare tria juga bovum per annum. Ego frater S. adquisivi a domno Didaco Lupi unam vineam, que vocatur vinea de la Torreziella, quam domnus Aldefonsus, rex Caste[lle], dedit domno D. Lupi cum carta et bulla, et cum testibus honestis, sicut ipsi testes continentur in carta, que est in tesauro Beate Marie de Najera. Verumtamen domnus Didacus, qui senper acquievit consiliis meis, rogatu meo dedit et obtulit cartam cum bulla et vineam Deo et Beate Marie de Najera et conventui ejusdem loci. Valet siquidem predicta vinea omni anno ecclesie de Najera C aureos. Adquisivi etiam quamplures hereditates et collacios a domno Didaco Lupi, sicut in consequenti scripto continetur: «In nomine, etc.» (Voir le numéro précédent.) Ego frater S. emi domum, et vineas, et ortum, et medium molendinum ex quemdam burgensem de Najara, et vendidi domum cum hereditatibus, et retinui molendinum et dedi illut conventui de Najara. Comitissa, mater domni Didaci, dabat pro supradicto medio molendino trecentos aureos. Hucusque scripsimus de hadquisicionibus quas ego frater S. adquisivi cum consilio et adjutorio domni Didaci Lupi; modo dicimus de statu domorum que sub potestate nostra erant, quomodo dismisi illas. Ego frater Semeno dimisi in Burovia tria juga bovum, et unum de mulis, et unum lectum bonum; in presenti anno seminavi ibi CCtos et IXm tabladas tritici et XXm tabladas ordei, et IXm tabladas avene. Est sine debito. Et dimisi CC et LXa tabladas tritici. Ego frater S., quando recepi domum Sancti Andree de Cyronia, inveni in illam LXXX oves (unam minus), et XII capras, et V juga bovum, et X vacas, et VI porcos, inter masculos et feminas, porcos et porcas. Dimisi modo in supradicta Cironia CC et XV inter oves et capras, et XX et VII vacas, et XX et VIII porcos, inter porcos et porcas, et IX juga bovum cum tribus indomitis, et duo plaustra nova, et unam caldariam novam, et duas campanas novas. Et seminavi in hoc anno XX et V azudezes et quatuor almudes. Et est domus Sancti Andree sine debito. Inveni in domum Sancte Cholumbe XX et unam ovem, inter oves et capras, et quatuor juga bovum, et VI porcos et VIII vacas. Modo dimisi in domum Sancte Columbe C et XX inter oves et capras, et VI juga bovum, et XX porcos, inter porcos et porcas, et XXX vacas, et unam; seminavi in hoc anno X et VII azud. Est domus Sancte Columbe sine debito. Ego frater Semeno, tenens domum de Lucronio, feci domum unam cum suo furno, et unam cameram que cotidie minabatur ruinam, et expendi in laboribus istis C aureos. Est domus de Lucronio sine debito. Ego frater S. tenui domum de Villa Aurea duos annos, et inveni illam desertam et depopulatam. In primo anno adduxi omne semen quod seminavi in illa de Lucronio, et emi ibi quinque juga bovum, et postea tradidi illam cuidam monacho nostro socio de Najara, sine debito. Hec omnia probata fuerunt, sicut suprascripta sunt, coram priore Sancti Flori, camerario in Hyspania, domno Eustorgio et fratre Aymerico, priore Sancti Germani, et magistro Alano, et omni conventu Najarensi. Ego frater S. dedi domum Sancti Georgii cuidam monaco de Najara in die Omnium Sanctorum, et recepit LXXX et XII cafizes tritici, et XXX cafizes de comina, et XX cafizes de avena, et VI cubas plenas vini, et in Aras, duas cubas plenas vini, et in Longar, unam; in Torraviento, X et IX cafizes tritici, XL cafizes de ordio, de avena XIII cafizes, et duas cubas plenas vini, et sex juga bovum, et XI vacas, et XXX equas, et CCCCC XVII oves, et duos asinos, et XX et II porcos. Ego frater S. dimisi in domum de Najera, quando domnus Alanus recepit prioratum de Najara, IIII cubas plenas boni vini, et LX bacones et unum, et XX et duas uncturas, et feci ibi X cubas obtimas, et dimisi tres mulas in domo supradicta de Najara. Status domus Sancti Georgii apud Lucronium probatus fuit coram domno E., priore Sancti Flori, et camerario in Hispania, et fratre Aimerico, priore Sancti Germani, per juramentum prepositi Stephani de Sancto Georgio, et Lupi Navarri de Torravento clavigeri, qui dixerunt ita esse, et si aliter invenietur, se emendaturos. Et ego domnus Didacus Lupi de Faro hec omnia suprascripta concedo et confirmo, et etiam proprio sigillo corroboro. Si quis vero adversarius hec contradicere voluerit, non ex facili credatur, quia ego scilicet domnus D. Lupi dico veritatem patri et domino meo abbati Cluniacensi, et sacro conve[n]tui ejusdem ecclesie, quod magis valet ecclesia de Najara propter domnum Semenum decem milia aureorum.